ཧཱ་ཁི་ཡིས་མཚམས་སྦྱོར་བྱས་དོན།འཛམ་གླིང་འབྲུ་རིགས་འཆར་འགོད་ཁང་དང་དེའི་གྲོགས་པོའི་ལས་ཁུངས་ཀྱིས་ཟླ་བཞི་བའི་ཚེས་ཉེར་དགུའི་ཉིན་ཀའོ་ཨར་ཁཱ་དང་།ཐཱ་ཏེན་རྫོང་དུ་ཟས་རིགས་ཏུན་བརྒྱ་ལྷག་བསྐྱལ།མཉམ་འབྲེལ་རྒྱལ་ཚོགས་བྱིས་པའི་ཐེབས་རྩ་ཚོགས་པས་འདས་པའི་ཉིན་གཉིས་ཀྱི་རིང་རྒུད་སྐྱོབ་དངོས་རྫས་ཏུན་སུམ་ཅུ་ལྷག་སྐྱེལ་འདྲེན་བྱས་པ་དང་།དེའི་ནང་རས་གུར་དང་འཐུང་ཆུ་གཙང་མ།མྱུར་སྐྱོབ་འཕྲོད་བསྟེན་ཡོ་བྱད་སོགས་འདུས།འཛམ་གླིང་འཕྲོད་བསྟེན་རྩ་འཛུགས་ཀྱིས་ཀ་ཏི་མན་ཏུའུ་རོང་ས་མ་གཏོགས་པའི་ས་ཁུལ་གཞན་པའི་སྨན་བཅོས་རོགས་སྐྱོར་ལ་ཤུགས་སྣོན་བྱས་པར་མ་ཟད།གནོད་ཐེབས་ས་ཁུལ་གཙོ་བོ་ཞིན་ཏུའུ་ཕཱ་ཨར་ཆའོ་ཁིའི་རྒྱལ་ཁབ་སོ་སོའི་སྨན་བཅོས་རྒུད་སྐྱོབ་རུ་ཁག་གི་བྱ་བར་མཐུན་སྦྱོར་རོགས་རམ་བྱེད་རྒྱུ་ཡིན་ཟེར།